*Proiect*

**GUVERNUL REPUBLICII MOLDOVA**

**HOTĂRÎRE nr.** \_\_\_\_\_\_\_\_\_\_\_\_\_

din \_\_\_\_\_\_\_\_\_\_\_\_\_\_\_\_ 2016

mun. Chişinău

Cu privire la modificarea Hotărîrii Guvernului nr. 141 din 24 februarie 2014

 Guvernul HOTĂRĂŞTE:

Hotărîrea Guvernului nr. 141 din 24 februarie 2014 privind crearea sistemului de statistică energetică (*Monitorul Oficial al Republicii Moldova, 2004, nr. 53-59, art. 165*) se modifică după cum urmează:

1. în hotărîre:

 la pct. 2:

 a) textul „trimestrial, pînă la data de 15 a lunii ce urmează după perioada de gestiune” se substituie cu textul ”anual, pînă la data de 15 ianuarie”;

b) după textul „prezentei hotărîri” se completează cu textul ”pînă la 1 februarie”.

1. în anexă:

a) la acțiunea 3.1, rubrica ”Termenul de realizare” sintagma „trimestrul II, 2015” se substituie cu sintagma ”trimestrul IV, 2017”;

b) la acțiunile 3.2 şi 3.3, rubrica ”Termenul de realizare” sintagma „trimestrul III, 2015” se substituie cu sintagma ” trimestrul II, 2018”;

c) *la Acţiunea 6.3.2 va avea următorul cuprins:*

“*Acţiunea 6.3.2.* Elaborarea balanţei energetice de perspectivă. Balanţa energetică de perspectivă va fi publicată pe site-ul web al Ministerului Economiei. Ministerul Economiei va reprezenta coordonatorul acestei sarcini şi elaborarea va fi externalizată către instituţiile de cercetare relevante sau consultanţi.

*Indicatorul de progres*: Balanţa energetică de perspectivă anuală publicată pe site-ul web al Ministerului Economiei.

*Instituţia responsabilă*: Ministerul Economiei.

*Termenul de realizare*: trimestrul IV, anual“.

 d) la *Acţiunea 6.3.3*:

textul „pe termene mediu şi/sau lung (de exemplu, pe anii 2015, 2020, 2030)” se substituie cu sintagma „pe termen lung”;

la rubrica „Indicatorul de progres”, textul „Balanţa energetică pentru anii 2018-2035, adoptată de Guvern pînă în anul 2017” se substituie cu textul „Balanţa energetică pentru anii 2019-2035, publicată pe site-ul web al Ministerului Economiei”;

la rubrica „Instituţiile responsabile”, textul „Instituţiile responsabile: Ministerul Economiei, Institutul de Energetică al Academiei de Ştiinţe a Moldovei” se substituie cu textul „Instituţia responsabilă: Ministerul Economiei”;

la rubrica ”Termenul de realizare”, sintagma „trimestrul II, 2016” se substituie cu textul ”trimestrul III, 2017”.

**Prim-ministru PAVEL FILIP**

 Contrasemnează:

 Viceprim-ministru,

 ministru al economiei Octavian CALMÎC